**ŠPECIÁLNA ZÁKLADNÁ ŠKOLA**

**TRSTÍN**

**ŠKOLSKÝ VZDELÁVACÍ PROGRAM PRE ŽIAKOV S MENTÁLNYM POSTIHNUTÍM**

**ISCED 1 – PRIMÁRNE VZDELÁVANIE**

**Stupeň vzdelania**: ISCED 1 – primárne vzdelávanie

**Dĺžka štúdia**: variant A – 7.,8.,9. ročník

**Vyučovací jazyk**: slovenský

**Študijná forma**: denná

**Druh školy**: štátna

**Predkladateľ**

**Názov školy: ŠPECIÁLNA ZÁKLADNÁ ŠKOLA PRI REEDUKAČNOM CENTRE TRSTÍN**

**Adresa:** Trstín č. 335

**IČO: 00163317**

**Riaditeľ školy**: Mgr. Miloš Blaško

**Koordinátor pre tvorbu ŠVP**: Mgr. Oľga Tarandová

**Kontakt:** Reedukačné centrum, Trstín č.570, 91905

**email:** trstinrc@gmail.com

**Zriaďovateľ :** Okresný úrad Trnava

**Názov:** Okresný úrad Trnava, odbor školstva

**Adresa:** Vajanského 2, Trnava, 91701

**Kontakt:**

**Dátum schválenia:**

**Revidovanie**

|  |  |  |
| --- | --- | --- |
| Platnosť revidovania | Dátum | Zaznamenanie inovácie, zmeny, úpravy a pod. |
| Platnosť ŠkVP od  | 1.9.2009 |  |
| Platnosť /po prerokovaní v PR a RŠ/ |  |  |
| Revidovanie  | 2011 | Rozšírený o 7.ročník |
| Revidovanie  | 2012 | Rozšírený o 8.ročník |
| Revidovanie  | 2013 | Rozšírený o 9.ročník |
| Platnosť /po prerokovaní v PR a RŠ/ | 2013 |  |
| Revidovanie  | 2014 | Úpravy na základe opatrení ŠŠI  |
| Revidovanie  | 2015 | Zmena hodnotenia na základe Metodického pokynu č. 19/2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie |
| Revidovanie  | 1.9.2016 | Dodatok : Finančná gramotnosťDodatok: Čitateľská gramotnosť |
| Revidovanie  | 1.9.2017 | Inovácia vzdelávacieho programu v 7. ročníku na základe Vzdelávacieho programu pre žiakov s poruchami správania pre primárne vzdelávanie, schváleného Ministerstvom školstva, vedy, výskumu a športu dňa 03. 08. 2017 pod číslom 2017/10217-4:10G0 s platnosťou od 1.septembra 2017 |
| Revidovanie  | 1.9.2018 | Inovácia vzdelávacieho programu v 8. ročníku na základe Vzdelávacieho programu pre žiakov s poruchami správania pre primárne vzdelávanie, schváleného Ministerstvom školstva, vedy, výskumu a športu dňa 03. 08. 2017 pod číslom 2017/10217-4:10G0 s platnosťou od 1.septembra 2018 |
| Revidovanie  | 1.9.2019 | Inovácia vzdelávacieho programu v 9. ročníku na základe Vzdelávacieho programu pre žiakov s poruchami správania pre primárne vzdelávanie, schváleného Ministerstvom školstva, vedy, výskumu a športu dňa 03. 08. 2017 pod číslom 2017/10217-4:10G0 s platnosťou od 1.septembra 2019 |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**I.VŠEOBECNÁ CHARAKTERISTIKA ŠKOLY**

1. **História školy a zariadenia**

Špeciálna základná škola je zriadená pri Reedukačnom centre, ktoré sídli v barokovom kaštieli v Trstíne. Uvedený kaštieľ je postavený v polovici 18. storočia ako lokálne centrum správy zdedených majetkových podielov rodiny Pongrácovcov. Po prestavbe v 19. storočí sa rozšíril o jedno poschodie. Pôvodne mal kaštieľ 14 izieb a jednu kaplnku. Od roku 1780 do roku 1866 sa konali v kaplnke bohoslužby. Kaplnka mala jeden oltár. Neskôr bola prebudovaná, ako aj celý kaštieľ pre sociálne účely. Pôvodne na západnej strane bol pripojený ku kaštieľu prízemný trakt pre služobníctvo. V súčasnosti je zbúraný a nahradený novou prístavbou, v ktorej je zriadená škola. Pongrácovci postavili v roku 1782 v parku dve sochy sv. Floriána a sv. Jána Nepomuckého. Do súčasnosti sa zachovalo len torzo sv. Floriána. Od grófov Pongrácovcov kúpil kaštieľ v roku 1829 Pavol Motešický, manžel Jozefíny Révayovej. Ich dcéra, barónka Terézia Neustädterová, žila v ňom až do roku 1852 a pre dlžoby ho bola nútená predať statkárovi Ferdinandovi Krischkerovi. Vo vlastníctve ich rodu bol až do roku 1932, potom ho jeho synovia predali spolu s panstvom Rudolfovi Strobachovi. Vlastníctvo kaštieľa v roku 1944 prechádza na jeho adoptívneho syna Jozefa Hesselmana.

Z miestnej kroniky sa dozvedáme, že v roku 1945 bol skonfiškovaný majetok vdovy po Hasselmanovi a ešte v tom roku sa v kaštieli zriadil detský domov. Po sedemnástich rokoch sa presťahoval do Serede a 15. mája 1962 po prestavbe kaštieľa bol nahradený Domovom mládeže s kapacitou 45 chovaniek vo veku od 15-18 rokov. Bola tam zriadená Základná deväťročná škola a jednoročný učebný pomer – šička. Dňom 1.9.1962 bola zriadená Učňovská škola s učebným odborom krajčírka a šička, kapacita chovaniek sa rozšírila na 54. Do Reedukačného domova pre mládež boli zaradené dievčatá v rámci mentálnej subnormy so súdom nariadenou ústavnou alebo ochrannou výchovou. Od 24.7.1996 poverením Krajského úradu v Trnave je RDM štátnou rozpočtovou organizáciou s právnou subjektivitou.

 Dňom 1.9.2008 sa zmenil jeho názov na Reedukačné centrum, ktorého súčasťou sú Špeciálna základná škola a Odborné učilište.

1. **Materiálno-technické a priestorové podmienky**

Škola sa nachádza v v prístavbe kaštieľa, v tzv. novej budove, má dve podlažia. Na prízemí je zborovňa, knižnica, štyri učebne, dve počítačové učebne, kuchynka, sociálne zariadenia pre žiačky, tri sklady .

Na poschodí je riaditeľňa, jedna učebňa , kancelária sociálnej pracovníčky, kabinet školských potrieb a sociálne zariadenia pre zamestnancov.

Pre realizáciu ŠkVP je škola vybavená:

* dve učebne vybavené novým nábytkom, tri učebne vybavené starším nábytkom
* špeciálne učebne vybavené príslušným zariadením – kuchynka
* odborné počítačové učebne vybavení príslušnou IKT technikou
* školský pozemok vybavený vhodným náradím
* knižnica pre žiakov a zamestnancov
* priestory pre vedenie školy
* priestory pre uskladnenie učebníc, učebných pomôcok
* archív
* spoločné priestory pre hygienu žiakov a zamestnancov
* priestory pre odborných zamestnancov
* priestory pre administratívnych zamestnancov
* priestory pre pedagogických zamestnancov
* priestory na telovýchovné činnosti – využívajú priestory internátu
1. **Charakteristika žiakov**

ŠZŠ pri Reedukačnom centre Trstín je nekoedukované zariadenie, do ŠZŠ sa prijímajú žiačky s mentálnym postihnutím, u ktorých sa vyskytujú poruchy správania a bola im súdom nariadená ústavná výchova. V ŠZŠ sú žiačky z celého Slovenska, najviac prichádzajú z Diagnostického centra v Lietavskej Lúčke, ďalej z detských domovov, presunom z iných reedukačných centier na základe dislokačných porád a v poslednom období aj priamo z terénu na návrh ÚPSVaR. Do ŠZŠ sú žiačky prijímané so školskou dokumentáciou, psychologickou správou a s osobným záznamom dieťaťa, ktorý obsahuje aj hodnotiacu správu sociálneho kurátora s rodinnou anamnézou.

1. **Personálne zabezpečenie výchovy a vzdelávania, charakteristika pedagogického zboru**

Stabilné jadro kolektívu tvoria kvalifikovaní špeciálni pedagógovia, ktorí pôsobia v škole viac rokov. Pedagogický zbor má cca 7 zamestnancov (vrátane riaditeľa), podľa konkrétnej presnej potreby v danom školskom roku, podľa počtu žiakov. Pedagogický zbor tvoria ženy a muži od mladých absolventov až po skúsených kolegov. Všetci pedagógovia majú vysokoškolské pedagogické vzdelanie, niektorí si dopĺňajú kvalifikáciu štúdiom špeciálnej pedagogiky. Pedagogickí zamestnanci sa ďalej vzdelávajú v rôznych oblastiach v súlade s potrebami školy a nadobudnuté skúsenosti, zručnosti a vedomosti uplatňujú pri práci so žiakmi.

1. **Požiadavky na kontinuálne vzdelávanie**

Podrobne rozpracované požiadavky na kontinuálne vzdelávanie a plán kontinuálneho vzdelávania sú prílohou plánu práce školy na príslušný školský rok.

1. **Organizácia prijímacieho konania**

Podmienky prijímania žiakov do ŠZŠ určuje §7 ods. 1 až 4 vyhlášky č. 322/2008 Z.z o špeciálnych školách.

1. **Dlhodobé projekty**

Školský svet nezvädne

Projekty vychádzajúce s aktuálnych výziev nadácií

1. **Spolupráca s rodičmi a inými subjektmi**

**Spolupráca s rodičmi a zákonnými zástupcami**

Škola stavia na otvorenom partnerstve s rodičmi a zákonným zástupcami. Triedne schôdze sa z dôvodu celoslovenského pôsobenia reedukačného centra, pri ktorom je zriadená ŠZŠ neorganizujú. Komunikácia školy s rodičmi a zákonnými zástupcami prebieha formou individuálnych pohovorov. Podrobnosti o výkone práva povinností zákonných zástupcov upravuje Školský poriadok zariadenia.

Škola ďalej spolupracuje so :

* Zriaďovateľom – Okresným úradom v Trnave
* Radou školského zariadenia pri Reedukačnom centre v Trstíne
* príslušnými Úradmi práce, sociálnych vecí a rodiny, ktoré monitorujú žiakov, aktualizujú údaje o žiakoch a ich sociálnych podmienkach a starostlivosť zo strany rodičov
* Občianskym združením Združenie priaznivcov Reedukačného domova pre mládež v Trstíne
* Odborným učilišťom zriadeným pri Reedukačnom centre v Trstíne
1. **Podmienky na zaistenie bezpečnosti a ochrany zdravia pri výchove a vzdelávaní**

V škole sú vytvorené bezpečné a zdraviu vyhovujúce podmienky výchovno-vzdelávacieho procesu. Žiaci sú pravidelne poučení o základoch bezpečnosti a ochrane zdravia pri práci, zamestnanci školy sú pravidelne školení o bezpečnosti a ochrane zdravia pri práci a protipožiarnych opatreniach. Každoročne v súlade s platnou legislatívou sú vykonávané kontroly bezpečnosti a ochrany zdravia. Pravidelne sú vykonávané revízne kontroly, následné nedostatky odstraňované.

Výkon funkcie technika požiarnej ochrany zabezpečuje Richard Zomborský a technika bezpečnosti práce v objektoch zabezpečuje Bc. Roman Zomborský.

**II. CHARAKTERISTIKA ŠKOLSKÉHO VZDELÁVACIEHO PROGRAMU**

1. **Ciele a poslanie výchovy a vzdelávania**

Hlavnými cieľmi výchovy a vzdelávania sú rozvinuté kľúčové kompetencie (spôsobilosti), ako kombinácie vedomostí, skúseností a postojov žiakov s ľahkým stupňom mentálneho postihnutia.

Primárne vzdelávanie poskytuje východiskovú bázu pre postupné rozvíjanie kľúčových spôsobilostí žiakov ako základu všeobecného vzdelania prostredníctvom nasledujúcich cieľov:

* poskytnúť žiakom primerané možnosti skúmania ich najbližšieho kultúrneho a prírodného prostredia tak, aby získali záujem o poznávanie všetkého, čo je pre nich neznáme a nové,
* rozvíjať cieľavedome, systematicky a v tvorivej atmosfére osobnosť žiaka v poznávacej, sociálnej , emocionálnej a morálnej oblasti,
* viesť žiakov k spoznávaniu svojich schopností, k využívaniu svojich možností, ku kompenzácii svojich obmedzení a tým k vytváraniu reálneho obrazu seba samého,
* rozvíjať a kultivovať svoju osobnosť, osvojiť si základy spôsobilosti učiť sa a poznávať seba samého,
* podporovať kognitívne procesy a kompetencie žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov,
* umožniť žiakom získať základné pracovné zručnosti a návyky, aby ich mohli využiť pri ďalšom vzdelávaní aj v občianskom živote,
* vyvážene rozvíjať u žiakov kompetencie dorozumievať sa a porozumieť si, hodnotiť (vyberať a rozhodovať) a iniciatívne konať,
* podporovať rozvoj intrapersonálnych a interpersonálnych kompetencií, najmä otvorene vstupovať do sociálnych vzťahov, naučiť sa kooperovať v skupine, kolektíve a preberať na seba primeranú zodpovednosť, rozvíjať sociálnu vnímavosť a citlivosť k spolužiakom, učiteľom, rodičom, ďalším ľuďom a k svojmu kultúrnemu a prírodnému okoliu,
* viesť žiakov k tolerancii, znášanlivosti, porozumeniu a k akceptovaniu iných ľudí, ich duchovno-kultúrnych hodnôt, rovnosti pohlaví a priateľstva medzi národmi, národnostnými a etnickými skupinami, cirkvami a náboženskými spoločenstvami,
* naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie, aktívne ho chrániť a upevňovať, chrániť životné prostredie.
1. **Vlastné zameranie školy a stupeň vzdelania**
* Podporiť výchovné funkcie rodiny a preventívnymi alebo korektivnými opatreniami poskytovať pomoc v prípadoch, kedy je výchova dieťaťa v rodine narušená, či vážne ohrozená
* Vytvárať podmienky na rozvíjanie schopností žiakov v oblasti počítačovej gramotnosti, práce s IKT vo výchovno-vzdelávacom procese a mimoškolskej činnosti.
* Podporovať rozvoj manuálnych zručností prostredníctvom jednoduchých manuálnych činností –drobné ručné práce , sebaobslužné činností
* Podporovať a rozvíjať socializáciu žiaka
* Vytvoriť vhodné podmienky na rozvoj kompetencií učiť sa a zamerať sa na pripravenosť žiakov na profesijnú prípravu
* Pokračovať v realizácii projektov
* Podpora humanizácie hodnotenia a klasifikácie, viesť žiakov k sebahodnoteniu
* Podporovať spoluprácu s inými subjektmi (Rada školského zariadenia, OZ Združenie priaznivcov RDM, ÚPSVaR)
* Rozvíjať tradície ľudového umenia na hodinách výtvarnej výchovy a pracovného vyučovania
* Zvyšovať kompetencie pedagogických zamestnancov efektívne vzdelávať a vychovávať, podporovať ich ďalší profesionálny a odborný rast
* Posilniť terapeutickú starostlivosť pre žiakov v spolupráci s odbornými zamestnancami
* Realizovať postupnú opravu budovy

**Stupeň vzdelania – ISCED 1 – primárne vzdelanie**

Primárne vzdelanie získa žiak absolvovaním vzdelávacieho programu pre žiakov

s mentálnym postihnutím. Dokladom o získanom stupni vzdelania je vysvedčenie s doložkou **(ISCED 1)**

1. **Spôsob, podmienky ukončovania výchovy a vzdelávania a vydávanie dokladu o získanom vzdelaní.**

Na vysvedčení posledného ročníka sa uvedie stupeň dosiahnutého vzdelania nasledovne: „**Žiak (žiačka) získal (získala) primárny stupeň vzdelania.“**. Ak žiak ukončil povinnú školskú dochádzku uvedú sa aj údaje o ukončení povinnej školskej dochádzku a to nasledovne: **„Žiak (žiačka) ukončil (ukončila) povinnú školskú dochádzku.“**

Ak sa žiak vzdeláva podľa individuálneho výchovno-vzdelávacieho programu, na vysvedčení sa uvedie **„ Bol(a) vzdelávaný(á) podľa individuálneho vzdelávacieho programu**“. Ak sa v individuálnom vzdelávacom programe úpravy vzdelávania žiaka vzťahujú len k niektorým predmetom, v doložke vysvedčenia sa uvedie: „**Bol(a) vzdelávaný(á) podľa individuálneho vzdelávacieho programu uplatňovaného v predmete (predmetoch) ...“.**

1. **Profil absolventa**

Profil absolventa s ľahkým stupňom mentálneho postihnutia

Žiak získa:

* Sociálne komunikačné kompetencie (spôsobilosti)
* Kompetencia (spôsobilosť) v oblasti matematického myslenia a prírodovedného myslenia
* Kompetencia (spôsobilosť) v oblasti informačných a komunikačných technológií
* Kompetencia (spôsobilosť) učiť sa učiť sa
* Kompetencia (spôsobilosť) riešiť problémy
* Osobné, sociálne a občianske kompetencie (spôsobilosti)
* Kompetencia (spôsobilosť) vnímať kultúru a vyjadrovať sa nástrojmi kultúry

Žiak dokáže:

* Vyjadrovať sa súvisle ústnou formou a porozumieť obsahu textu
* Prijať a rešpektovať názory iných ľudí, vyjadriť svoj názor a obhájiť ho
* Riešiť konflikty s pomocou dospelých, alebo samostatne, byť empatický k starým a chorým, pomáhať postihnutým a spolucítiť s nimi
* Byť zodpovedný voči prírode, chápať význam potreby ochraňovať prírodu
* Rozumieť základným pojmom z oblasti matematiky a prírodných vied
* Pracovať samostatne s učebnicami a pracovnými pomôckami
* Uplatniť získané vedomosti v rozličných situáciách a na trhu práce
* Hodnotiť a tešiť sa z vlastných výkonov, uznávať aj výkon druhých
* Popísať problém a skúšať viaceré možnosti riešenia problému
* Uvedomovať si vlastné potreby a využívať svoje možnosti, odhadnúť dôsledky svojich rozhodnutí a činov, niesť následky
* Poznať vlastné práva a rešpektovať práva druhých ľudí
* Správať sa kultúrne a podľa pravidiel spoločenského kontaktu
* Poznať základné druhy umenia a oceniť a rešpektovať kultúrno-historické a ľudové tradície
1. **Pedagogické stratégie**

Základnou myšlienkou stratégie školy je vytvorenie prostredia, v ktorom vytvoríme každému žiakovi podnetné prostredie a dáme šancu, aby sa rozvíjal podľa svojich možností a schopností a mal možnosť zažiť úspech. Zároveň výchovno-vzdelávacími aktivitami prispieť k eliminácii sociálno-patologických javov u žiakov a participovať na ich reedukácii a resocializácii.

Stratégia školy sa zameriava na tieto metódy a formy práce:

* Metódy vyučovania vedúce k aktivite a tvorivosti – diskusia, problémové vyučovanie, situačné metódy, brainstorming
* Individuálne výchovno-vzdelávacie programy
* Vyučovanie modernou didaktickou technikou a IKT
* Didaktické a účelové cvičenia
* Rozvoj individuálnych potrieb a záujmov žiakov
* Zapájanie žiakov do kultúrno-spoločenských akcií mimo zariadenia
1. **Výchova a vzdelávanie žiakov zo sociálne znevýhodneného prostredia**
* Zabezpečenie školských pomôcok – dotácia na podporu výchovy k plneniu povinností dieťaťa ohrozeného sociálnym vylúčením
* Priebežné vyhodnocovanie úspešnosti žiakov školy
1. **Začlenenia prierezových tém**
* Prierezové témy tvoria integrovanú súčasť vzdelávacieho obsahu oblastí vzdelávania a vhodných vyučovacích predmetov. Sú uvedené v učebných osnovách jednotlivých predmetov.
* Na úrovni primárneho vzdelávania podľa ŠVP uvádzame prierezové témy:
	+ Dopravná výchova – výchova k bezpečnosti v cestnej premávke
	+ Osobnostný a sociálny rozvoj
	+ Environmentálna výchova
	+ Multikultúrna výchova
	+ Ochrana života a zdravia
	+ Tvorba projektu a prezenčné zručnosti

**Dopravná výchova**

Dopravná výchova je začlenená do celého vyučovacieho procesu, prioritne do vyučovacích hodín občianskej náuky, geografie a telesnej výchovy.

**Enviromentálna výchova**

Environmentálna výchova je prierezová téma, ktorá sa prelína všetkými predmetmi, ale najmä geografiou, biológiou, pracovným vyučovaním a etickou výchovou

**Osobnostný a sociálny rozvoj**

Téma sa prelína všetkými obsahovými vzdelávacími oblasťami, najmä v predmete etická výchova, náboženstvo a občianska náuka.

**Ochrana života a zdravia**

Ochrana života a zdravia sa prelína všetkými predmetmi, najmä biológiou, pracovným vyučovaním, občianskou náukou.

**Tvorba projektov a prezenčné zručnosti**

Sú zapracované vo všetkých vyučovacích predmetoch s ohľadom na osobitosti žiakov s mentálnym postihnutím.

**Mediálna a multikultúrna výchova**

Témy sa prelínajú všetkými obsahovými vzdelávacími oblasťami, s dôrazom na predmety dejepis, etická výchova, hudobná výchova, výtvarná výchova, slovenský jazyk a literatúra.

**III. VNÚTORNÝ SYSTÉM KONTROLY A HODNOTENIA**

Vnútorný systém hodnotenia kvality zameriavame na 3 oblasti:

* Hodnotenie žiakov
* Hodnotenie pedagogických zamestnancov
* Hodnotenie školy
1. **Hodnotenie vzdelávacích výsledkov práce žiakov**

Hodnotenie prebieha v súlade s Metodickým pokynom č.19/2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie vydaným Ministerstvom školstva, vedy, výskumu a športu Slovenskej republiky.

Cieľom hodnotenia vzdelávacích výsledkov žiakov v ŠZŠ je poskytnúť žiakovi, jeho rodičom, zákonným zástupcom a vychovávateľom spätnú väzbu o tom, ako žiak zvládol danú problematiku, v čom má nedostatky, kde má rezervy a aké sú jeho pokroky. Dôraz sa kladie na analýzu nedostatkov, hľadanie príčin zlyhávania žiakov a dôsledné plánovanie odstraňovania týchto nedostatkov.

Cieľom je prepojenie nadobudnutých vedomosti so zručnosťami a ich uplatňovaní v bežnom živote.

1. **Vnútorný systém kontroly a hodnotenia pedagogických zamestnancov**

Cieľom vnútorného systému kontroly a hodnotenia zamestnancov školy je :

* Zvyšovanie profesijných kompetencií a kvality činnosti pedagogických zamestnancov a primerané ocenenie ich práce
* vytvorenie princípov odmeňovania pedagogických zamestnancov , v ktorom sa uplatní odmeňovanie v nadväznosti na systém vzdelávania
* Identifikácia individuálnych potrieb pedagogických zamestnancov v súlade s rozvojom jednotlivca a rozvojom školy a zariadenia.

Systém kontroly a hodnotenia bude prebiehať na základe poznatkov získaných :

* Pozorovaním, hospitačnou činnosťou, individuálnymi rozhovormi, analýzou predpísaných písomných prác
* Referenciami od žiakov, a iných odborných zamestnancov
* Vyhodnocovaním dosahovaných výchovno-vyučovacích výsledkov
* Hodnotením činnosti pedagóga v oblasti ďalšieho vzdelávania
* Vyhodnocovaním plnenia činností zadaných nad rámec pracovných úloh

Jedenkrát ročne budú tieto poznatky zhrnuté v Hodnotení pedagogických zamestnancov.

1. **Hodnotenie školy**

Vlastné hodnotenie školy je zamerané na:

**Personálne podmienky vzdelávania**

* Odborná spôsobilosť pedagogických zamestnancov a systém ďalšieho vzdelávania
* Organizácia činnosti školy a informačný systém
* Klíma školy
* Kritériá hodnotenia práce zamestnancov

**Materiálno-technické podmienky vzdelávania**

* Prostredie školy
* Vybavenie školy učebnicami, pomôckami, didaktickou technikou
* Účelnosť a efektívnosť využívania materiálnych zdrojov

**Priebeh vzdelávania**

* Organizácia a obsah vyučovania vzhľadom k cieľom vzdelávania
* Plánovanie a bezprostredná príprava na vyučovací proces
* Použité vyučovacie metódy
* Psychohygiena a jej dodržiavanie v rámci vyučovacieho procesu u žiakov a zamestnancov
* Materiálna podpora výučby
* Interakcia a vzájomná komunikácia žiakov a pedagogických zamestnancov
* Dodržiavanie základných ľudských práv a práv detí v súlade s príslušnými záväznými dokumentmi

**Výsledky vzdelávania zisťované školou**

* Rozbor výsledkov vzdelávania a účinnosť následne prijatých opatrení školou
* Zapojenie školy do projektov, ich následné praktické využívanie a efektivita
* Zachovávanie tradícií školy a zariadenia

**Nástroje hodnotenia**

* Testy zisťujúce vedomosti a zručnosti žiakov
* Hospitácie
* Pozorovanie prevádzky školy
* Diskusia, brainstorming
* SWOT analýza
* Rozhovor so žiakmi, rodičmi, zákonnými zástupcami a zamestnancami školy
* Správa o výchovno-vzdelávacej činnosti jej výsledkoch a podmienkach
* Správy o školskej inšpekcii, správy o vykonaných kontrolách
* Záznamy zo zasadnutia pedagogickej rady, pracovných stretnutí a porád
* Záznamy zo zasadnutia Rady školského zariadenia
* Hodnotenie školy zriaďovateľom
* Hodnotenie žiakov na súťažiach, olympiádach , prezentáciách, prehliadkach a predstaveniach a prezentácia školy v médiách
* Sledovanie profesijného rastu zamestnancov

**UČEBNÝ PLÁN**

Učebný plán s platnosťou od 1.9.2017

|  |
| --- |
| ISCED 1 Učebný plán pre žiakov s ľahkým stupňom mentálneho postihnutia s vyučovacím jazykom slovenským |
| **Školský vzdelávací program** |
| **Vzdelávacia oblasť** | **Predmet /ročník** | **7.** | **8.** | **9.** |
| Jazyk a komunikácia | Slovenský jazyk a literatúra | 5 | 5 | 5 |
| Rozvíjanie komunikačných schopností |  |  |  |
| Rozvíjanie grafomotorických zručností |  |  |  |
|  |
| Príroda a spoločnosť | Vecné učenie |  |  |  |
| Vlastiveda |  |  |  |
|  |
| Človek a príroda | Fyzika | 1 | 1 | 1 |
| Chémia |  |  | 1 |
| Biológia | 1 | 1 | 1 |
|  |
| Človek a spoločnosť | Dejepis | 1 | 1 | 1 |
| Geografia | 1 | 1 | 1 |
| Občianska náuka | 1 | 1 | 1 |
|  |
| Človek a hodnoty | Etická/náboženská výchova | +1 | +1 | +1 |
|  |
| Matematika a práca s informáciami | Matematika | 4 | 4 | 4 |
| Informatická výchova | 1 | 1 | 1 |
|  |
| Človek a svet práce | Pracovné vyučovanie | 2+1=3 | 2+1=3 | 2+1=3 |
|  |
| Umenie a kultúra | Výtvarná výchova | 1+1=2 | 1+1=2 | 1+1=2 |
|  | Hudobná výchova | 1 | 1 | 1 |
|  |
| Zdravie a pohyb | Telesná výchova | 2+1=3 | 2+1=3 | 2+1=3 |
|  |  |  |  |  |
| Špeciálnopedagogická podpora  | Prevencia sociálno-patologických javov | 2 | 2 | 2 |
| Terapeuticko-korekčné cvičenia | 1 | 1 | 1 |
|  |
| **Spolu povinná časť** | 24 | 24 | 25 |
| **Voliteľné hodiny** | 4 | 4 | 4 |
|  |
| **Spolu: povinná časť + voliteľné hodiny** | **28** | **28** | **29** |

**Poznámky:**

Počet týždenných vyučovacích hodín v jednotlivých ročníkoch je presne určený pre učebný plán. Celkový počet vyučovacích hodín je taktiež presne daný .

Vyučovacia hodina má 45 minút, malé prestávky 5 a 10 minút, veľká prestávka 15 minút.

Záujem o náboženskú výchovu žiaci uplatňujú prihlásením sa na začiatku školského roku. V priebehu školského roka nie je možné toto zaradenie meniť.

Rozvrhnutie voliteľných hodín:

7.ročník

Pracovné vyučovanie – pridaná 1 hodina k predmetu bez rozšírenia učiva na posilnenie počtu hodín základného učiva a na podporu rozvoja kompetencií učiť sa učiť, dokázať využiť zručnosti a návyky v osobnom živote.

Výtvarná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu rozvoja kompetencií učiť sa vnímať a chápať kultúru a vyjadrovať sa nástrojmi kultúry.

Telesná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu zdravého telesného vývinu.

Etická/náboženská výchova - 1 hodina predmetu, obsah učiva zameraný na rozvoj osobnosti žiaka v oblasti mravnej, emocionálnej , estetickej a sociálnej .

8.ročník

Etická/náboženská výchova - 1 hodina predmetu, obsah učiva zameraný na rozvoj osobnosti žiaka v oblasti mravnej, emocionálnej , estetickej a sociálnej .

Pracovné vyučovanie – pridaná 1 hodina k predmetu bez rozšírenia učiva na posilnenie počtu hodín základného učiva a na podporu rozvoja kompetencií učiť sa učiť, dokázať využiť zručnosti a návyky v osobnom živote.

Výtvarná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu rozvoja kompetencií učiť sa vnímať a chápať kultúru a vyjadrovať sa nástrojmi kultúry.

Telesná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu zdravého telesného vývinu.

9.ročník

Pracovné vyučovanie – pridaná 1 hodina k predmetu bez rozšírenia učiva na posilnenie počtu hodín základného učiva a na podporu rozvoja kompetencií učiť sa učiť, dokázať využiť zručnosti a návyky v osobnom živote.

Etická/náboženská výchova - 1 hodina predmetu, obsah učiva zameraný na rozvoj osobnosti žiaka v oblasti mravnej, emocionálnej , estetickej a sociálnej .

Výtvarná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu rozvoja kompetencií učiť sa vnímať a chápať kultúru a vyjadrovať sa nástrojmi kultúry.

Telesná výchova – pridaná 1 hodina k predmetu bez rozšírenia učiva na posilnenie počtu hodín základného učiva a podporu zdravého telesného vývinu

Predmet:

* pracovné vyučovanie je vyučovaný v dvojhodinových a trojhodinových celkoch,
* výtvarná výchova je vyučovaný v dvojhodinových celkoch,
* telesná výchova je vyučovaný v dvojhodinových a trojhodinových celkoch.

Predmety etická výchova a náboženská výchova a predmety Špeciálnopedagogickej podpory sa vyučujú podľa záujmu žiakov v skupinách s počtom žiakov v súlade s vyhláškou Ministerstva školstva Slovenskej republiky (ďalej MŠ SR) č. 322/2008 Z.z. o špeciálnych školách. Predmety nie sú klasifikované, na vysvedčení žiaka sa uvedie „absolvoval/-a“.

Povinnou súčasťou výchovy a vzdelávania je učivo Ochrana života a zdravia. Obsah učiva sa realizuje dvoma účelovými cvičeniami. Účelové cvičenia sa vykonávajú v jesennom a jarnom období . Rozsah účelového cvičenia : 2 x 5 vyuč. hodín teoretickej prípravy, 2 x 5 vyuč. hodín praktických cvičení.